Die mooiste rokke by die Brit-toekennings | SARIE
Die mooiste rokke by die Brit-toekennings
Dit is die grootste aand op die Britse musiek-kalender en gisteraand se Brit-toekennings was oudergewoonte weer vol opwinding. Ons kies die 5 mooiste rokke van dié spog-geleentheid.
Blaai deur ons galery vir ons keuse van die mooiste rokke. Hou jy ook van dié rokke? Los kommentaar onderaan dié artikel, of deel dit met ons op ons Facebook– of Twitter-blad!
Dannii en suster Kylie Minogue
Ons is mal oor Dannii Minogue (links) se J'Aton Couture-skepping. Die romp is deursigtig en sexy, terwyl die top stylvol en klassiek is. Die effense peplum-detail en dun belt beklemtoon haar dun middel.
Die 45-jarige Kylie (regs) het haar fietse lyf in 'n rok van William Wilde beklemtoon. Dié rok van rubber-materiaal het op al die regte plekke gesny en die strik aan die voorkant verleen net daardie flaire waarvoor sy so bekend is.
Ons wens tog Kylie het haar hare opgevat soos haar suster s'n sodat ons meer van dié rok kan sien
Beyoncé het haar nuwe liedjie "XO" by dié geleentheid vir die eerste keer gesing. Syt het haar bekende kurwes in 'n glinsterrok van Vrettos Vrettakos gewys.
Hier is sy in haar privaat-straler ná die vertoning
Die jong Australiese sangeres Iggy Azalea het ouwêreldse glans verleen in haar Eile Saab-skepping
Die Britse aktrise en model het soos 'n ware Engelse roos gelyk in haar Saint Laurent-minirok.
Materiaal wat blink is deesdae hoogmode. Kyk ook na die rok wat Julianne Moore verlede jaar gedra het.
Hou jy van dié trend?
Die juwele-detail op Rita Ora se Prada-rok het ons oog gevang! Die ongewone kleurkombinasie van geel, pers en groen lyk pragtig!
Die groot wenners op die aand
Britse Manlike Kunstenaar – David Bowie (Kate Moss het dié toekenning namens David ontvang in een van sy ikoniese eenstukke – kyk hier!)